Johann-Dietrich Klintworth
-Dietrich Klintworth (* 1951 in Zeven) is en düütschen Verwaltungsbeamten.

Klintworth is 1951 in Zeven boren un weer dor von 1957 bet 1961 op de Grundschool Kloostergang un von 1961 bet 1966 op de Carl-Friedrich-Gauß-Realschool. He hett an de Fachhoochschool studeert un en Diplom-Verwaltungsweert maakt. He weer siet 1972 bi de Stadt Zeven un later de Samtgemeen Zeven anstellt. Klintworth is bi de Kommunalwahlen in Neddersassen 2006 as parteilosen Kannedaat mit 65,8 % von de Stimmen as Nafolger von Manfred Rieken to’n hauptamtlichen Samtgemeenbörgermeester von de Samtgemeen Zeven wählt worrn un hett sik dormit gegen Hans-Peter Klie von de CDU dörsett. Dormit verbunnen weer he ok Stadtdirekter von de Stadt Zeven un Gemeendirekter von de Gemenen Elsdörp, Jeem un Heeßel. Bi de Wahl 2014 is he nich wedder antreden un he hett dat Amt to’n 31. Oktober 2014 afgeven. To sien Nafolger is Jürgen Husemann wählt worrn.

Klintworth is verheiraadt un hett keen Kinner.

Mann
Beamten
Boren 1951
Börger von Düütschland